**HRVATSKO KNJIŽNIČARSKO DRUŠTVO**

**CROATIAN LIBRARY ASSOCIATION**

**Komisija za bolničke knjižnice**

**Predsjednica: Mirela Podobnik, prof., dipl.knjiž.**

**E-mail: mirela@pozeska-bolnica.hr**

**Opća županijska bolnica Požega**

**Osječka 106, Požega 34000**

**Tel/fax 034 254 496**

**Zapisnik sa 2. e- sastanka Komisije za bolničke knjižnice**

**održanog 20. do 22. veljače 2019. godine**

Komisija za bolničke knjižnice u novom mandatnom razdoblju 2018.-2020.g. održala je 2. e-sastanak od 20. do 22. veljače 2019. godine.

Sastanku su prisustvovali svi aktualni članovi Komisije (9 članova).

2.e-sastanak Komisije za bolničke knjižnice je imao četiri točke Dnevnog reda.

**Dnevni red**

1. Usvajanje Dnevnog reda
2. Usvajanje Zapisnika s 1. e-sastanka KBK održanog 12. do 15.11.2018.g.
3. Usvajanje Plana rada KBK u mandatu 2018. - 2020.g.
4. Razno

**Ad 1**)

Jednoglasno je prihvaćen Dnevni red. Kolegica Tamara Seme je zamolila da se sastanci Komisije ubuduće unaprijed najave što je prihvaćeno.

**Ad 2**)

Jednoglasno je usvojen Zapisnik sa 1. e-sastanak Komisije za bolničke knjižnice.

**Ad 3)**

Predsjednica je iznijela svoj prijedlog Plana rada Komisije za bolničke knjižnice u mandatu 2018. – 2020.g. te pozvala članove da iznesu svoje prijedloge ili ako nemaju prijedloga da se izjasne oko predloženog Plana. Kolegica Gordana je iznijela prijedloge da se u plan unese i suradnja s Komisijom za medicinske knjižnice vezano uz ujednačavanje prakse izdavanja potvrdnica za stručna, znanstvena i znanstveno-nastavna zvanja ili razne projekte, statuse itd. prema novom Pravilniku o uvjetima za izbor u znanstvena zvanja (NN 28/2017) te poticanje bolničkih knjižničara na izdavanje spomenutih potvrdnica jer to itekako pridonosi značaju i vidljivosti knjižnice u bolničkoj ustanovi te percepciji našeg rada od strane uprave i korisnika. Prijedlozi su prihvaćeni. Kolegica Danica Crnobrnja je iznijela prijedloge vezano uz suradnju sa matičnom službom NSK pri rješavanju problema upisa u Upisnika knjižnica pri Ministarstvu kulture te rješavanje problema zatvorenih bolničkih knjižnica. Pokrenuta je rasprava o prijedlozima i oni nisu uvršteni u Plan jer se Komisija treba usmjeriti na rješavanje aktualne problematike, no na svim sastancima je moguće povesti raspravu o svim temama, problemima, nedoumicama itd.

Usvojen je prijedlog kolegice Seme da se nastavi sudjelovanje na izradi Standarda za specijalne knjižnice. Također, u Plan je unesen prijedlog kolegice Pavičić da se bolničke knjižnice potiču na uključivanje u sustav Dabar kako bi uspostavili institucijski repozitorij.

Usvojen je plan rada KBK u mandatu 2018. – 2020.g. s prihvaćenim prijedlozima.

**Ad 4)**

Nije bilo dodatnih pitanja. Predsjednica je podsjetila na nove informacije o nabavi baza podataka u 2019.g. i navela koje su baze nabavljene iz sredstava EU te one koje će biti nabavljene iz državnog fonda.

Zapisnik sastavila:

Mirela Podobnik, dipl. knjiž.,prof.